
ქ. ოზურგეთი

„ოზურგეთის მუნიციპალიტეტის გამგეობის დებულების დამტკიცების შესახებ“ ოზურგეთის მუნიციპალიტეტის საკრებულოს 2010 წლის 4 აგვისტოს № 10 დადგენილებაში ცვლილების შეტანის შესახებ 
„ნორმატიული აქტების შესახებ“ საქართველოს კანონის მე-20 მუხლის შესაბამისად, საკრებულომ დაადგინა:
მუხლი 1. შევიდეს ცვლილება „ოზურგეთის მუნიციპალიტეტის გამგეობის დებულების დამტკიცების შესახებ“ ოზურგეთის მუნიციპალიტეტის საკრებულოს 2010 წლის 4 აგვისტოს №10 დადგენილებაში (სსმ №13, 18/08/2010 სახელმწიფო სარეგისტრაციო კოდი  010260020.35.113.000313.) და დადგენილებით დამტკიცებული დებულების:
 1. მე-12 მუხლის მე-2 პუნქტს დაემატოს ,,ნ’’ ქვეპუნქტი და ჩამოყალიბდეს შემდეგი რედაქციით: 
„ნ) სოფლის მეურნეობის განვითარების სამსახური“.
 2. მე-13 მუხლს დაემატოს მე-14 და მე-15 პუნქტები და ჩამოყალიბდეს შემდეგი რედაქციით: 

 „14. სოფლის მეურნეობის განვითარების სამსახურის ძირითადი ფუნქციებია:
სამსახური დადგენილი წესით უზრუნველყოფს:
ა) შესაბამის ინსტიტუტებთან და სპეციალისტებთან ერთად სასოფლო-სამეურნეო კულტურების წარმოების ტექნოლოგიების შესახებ ინფორმაციის მომზადებას და დაინტერესებული პირებისათვის მიწოდებას;
ბ) საქართველოს მთავრობისა და საერთაშორისო ორგანიზაციების მიერ დაგეგმილი სოფლის მეურნეობის განვითარების პროექტების განხორციელების ხელშეწყობას;
გ) საინვესტიციო პროექტების განხორციელების ხელშეწყობა და დაინტერესებული პირებისათვის შესაბამისი ინფორმაციის მიწოდებას;
დ) სასურსათო პროდუქტების გადამამუშავებელი და შესანახი ინფრასტრუქტურის, სასოფლო-სამეურნეო მანქანა-დანადგარების, მომსახურების ცენტრების და სასოფლო-სამეურნეო დანიშნულების მიწების შესახებ შესაბამისი ინფორმაციის კონსოლიდაციას და დაინტერესებული უწყებებისათვის/პირებისათვის მიწოდებას;
ე) კომპეტენციის ფარგლებში საქართველოს მთავრობისა და საერთაშორისო ორგანიზაციების მიერ მელიორაციის სფეროში დაგეგმილი პროექტების ხელშეწყობას;
ვ) მუნიციპალიტეტის სოფლის მეურნეობის განვითარების სტრატეგიული გეგმის განხორციელების ხელშეწყობას;

ზ) საინფორმაციო ბიულეტენების, ბუკლეტების შედგენა, გამოცემა და გავრცელება;

თ) მუნიციპალიტეტში სოფლის მეურნეობის მდგომარეობის სტატისტიკური მონაცემების შეგროვება, მათი სისტემატიზაცია და ანალიზი; 

 ი) მოქმედი კანონმდებლობით და მუნიციპალიტეტის საკრებულოს, საკრებულოს თავმჯდომარის და გამგებლის სამართლებრივი აქტებით განსაზღვრული სხვა ფუნქციების განხორციელებას.

15. სამსახურის შემადგენლობა:
 სამსახური შედგება სამსახურის უფროსისა და მთავარი სპეციალისტებისაგან.“.
მუხლი 2. ეს დადგენილება ამოქმედდეს გამოქვეყნებისთანავე.

საკრებულოს თავმჯდომარე  


ა. მამეშვილი
